**YMARFER: Asesu eich rhinweddau personol**

Treuliwch ychydig funudau ar y cwis hwn er mwyn eich helpu i ystyried eich rhinweddau personol ac ystyried pa mor addas ydych chi i redeg eich busnes eich hun.

Rhowch sgôr rhwng 1 (lleiaf tebyg i mi) a 5 (mwyaf tebyg i mi) wrth ymyl pob un. Ar ôl gorffen, adiwch eich sgorau i gael y canlyniad.

|  |  |  |  |  |  |  |
| --- | --- | --- | --- | --- | --- | --- |
|  | **Nac ydw.............................Ydw** | | | | | **Camau gweithredu / Sylwadau** |
|  | **1** | **2** | **3** | **4** | **5** |  |
| Rwy’n un sy’n dechrau pethau fy hun |  |  |  |  |  |  |
| Rwy’n berson sydd ag agwedd gadarnhaol at bethau |  |  |  |  |  |  |
| Rwy’n hyderus |  |  |  |  |  |  |
| Rwy’n dda am wrando |  |  |  |  |  |  |
| Rwy’n meddwl yn greadigol |  |  |  |  |  |  |
| Rwy’n dyfalbarhau |  |  |  |  |  |  |
| Rwy’n benderfynol |  |  |  |  |  |  |
| Rwy’n dda am drafod telerau |  |  |  |  |  |  |
| Rwy’n agored i syniadau newydd |  |  |  |  |  |  |
| Rwy’n berson amyneddgar |  |  |  |  |  |  |
| Rwy’n berson sydd ag agwedd hyblyg |  |  |  |  |  |  |
| Rwy’n hoffi dysgu pethau newydd |  |  |  |  |  |  |
| Rwy’n barod i gymryd y cam cyntaf |  |  |  |  |  |  |
| Rwy’n uchelgeisiol |  |  |  |  |  |  |
| Rwy’n drefnus ac yn rhoi sylw i fanylion |  |  |  |  |  |  |
| Rwy’n cyd-dynnu â phobl eraill |  |  |  |  |  |  |
| Rwy’n cymryd risgiau ar ôl pwyso a mesur |  |  |  |  |  |  |
| Rwy’n gwneud penderfyniadau’n sydyn |  |  |  |  |  |  |
| Rwy’n berson sy’n cynllunio |  |  |  |  |  |  |
| Rwy’n barod i wrando ar gyngor |  |  |  |  |  |  |
| **Cyfanswm** |  |  |  |  |  |  |

**Llai na 30:** Nid yw’n sgôr ddelfrydol. Mae gennych rai o’r rhinweddau personol sy’n angenrheidiol i ddechrau eich busnes eich hun, ond gallech chi fod yn brin o rai ohonynt. Meddyliwch yn ofalus cyn neilltuo amser ac arian i ddechrau busnes.

**31 – 49:** Mae gennych sgôr weddol. Mae gennych rai gwendidau a allai fod yn drech na’ch cryfderau. Mae dechrau busnes yn anodd, felly gwnewch yn siŵr mai dyna yw eich dymuniad a gosodwch nodau clir ar eich cyfer eich hun.

**50 – 74:** Mae gennych sgôr dda. Mae gennych siawns dda o lwyddo. Edrychwch eto ar eich gwendidau ac ystyriwch sut y gallwch chi gynyddu eich sgôr.

**75 – 100:** Mae gennych sgôr ardderchog. Llongyfarchiadau! Mae gennych y rhinweddau cywir i redeg busnes yn llwyddiannus. Ewch amdani!